**PROMJENA L u O**

Alternacija sonanta L u O na kraju sloga i na kraju riječi nastala je glasovnim putem krajem 14. stoljeća u našem jeziku. Ona je registrovana u oblicima i pri tvorbi riječi u sljedećim slučajevima:

* **U OBLICIMA JEDNINE MUŠKOG RODA RADNOG GLAGOLSKOG PRIDJEVA**:

***radio, pjevao, nosio, pisao, učio*** (radila, radilo; pjevala, pjevalo; nosila, nosilo; pisala, pisalo; učila, učilo);

* **U IMENICAMA IZVEDENIM OD RADNOG GLAGOLSKOG PRIDJEVA NASTAVKOM -NICA**:

**radionica, učionica, čitaonica, kladionica;**

* **KOD IMENICA IZVEDENIH OD RADNOG GLAGOLSKOG PRIDJEVA SUFIKSOM -AC U SVIM PADEŽIMA, IZUZEV NOMINATIVA JEDNINE I GENITIVA MNOŽINE**:

***molioca (molilaca); mislioca (mislilaca); čitaoca (čitalaca)***;

* Kako glasovni zakoni vrijede pod određenim uslovima, za određeno vrijeme i na određenom prostoru registrujemo u crnogorskom jeziku i riječi sa neizmijenjenim L na kraju sloga:

***znalac (znalca), nevaljalac (nevaljalca), tkalac (tkalca)***;

* Pod uticajem prethodnih imenica neke imenice domaćeg porijekla ne podliježu promjeni L u O:

***molba, molbeni; žalba, žalbeni; školski, stalni*** i sl.

* Sa neizmijenjenim L u O ostaju i imenice:

**val, ždral, razdjel**;

* Riječi stranog porijekla takođe ne podliježu glasovnoj altetnaciji L u O:

***general, maršal, bokal, fudbal, konzul*** i sl.